उद्योगहरू पनि सीमित छन् र व्यापारिक वस्तुको ठूलो मात्रामा उत्पादन सम्भव देखिँदैन । त्यसैले काठमाडौंको आर्थिक सम्भावनाको आधार कला संस्कृति र मानव निर्मित तथा प्राकृतिक सम्पदाको संरक्षण, पर्यटन, स्वास्थ्य, शिक्षा, सूचना प्रविधि, अन्तर्राष्ट्रिय सभा–सम्मेलन लगायतका सेवा क्षेत्रको विकास र मानव संसाधन निर्माण आदिजस्ता क्षेत्र हुनेछन् । अहिले पनि काठमाडौंबाट खाली ट्रक बाहिर गैरहेको अवस्थामा चोभारबाट ठूलठूला रेल कन्टेनर कृषि उपज र औद्योगिक उत्पादन लिएर बाहिर जाने सम्भावना न्युन छ ।
